Diari Oficial de la Generalitat Valenciana


Sumari del DOGV 7843, del 03-08-2016 (2016/5545)

Informe ambiental territorial i estratègic. Modificació de l'article 7.4.4 del Pla General d'Ordenació Urbana: Regulació de l'ús terciari. Ús d'aparcament i garatges que promou l'Ajuntament.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7843

Data del DOGV
:   03-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/5545


Data del document
:   11-07-2016

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * administració local
    * pla d'urbanisme

Informe ambiental territorial i estratègic. Modificació de l'article 7.4.4 del Pla General d'Ordenació Urbana: Regulació de l'ús terciari. Ús d'aparcament i garatges que promou l'Ajuntament. [2016/5545]  
En data 28 de juny de 2016, la regidora delegada de l'Area de Desenvolupament Sostenible ha emés el Decret número 2079/2016 que literalment diu :   
  
«Assumpte: informe ambiental territorial i estratègic. Modificació de l'article 7.4.4 del Pla General d'Ordenació Urbana: Regulació de l'ús terciari. Ús d'aparcament i garatges que promou l'Ajuntament de Torrent.  
L'Ajuntament de Torrent promou d'ofici la modificació puntual del Pla General d'Ordenació Urbana quant a la regulació de ús d'aparcaments i garatges. Per part de la Secció de Planejament es redacta el Projecte de Modificació de l'Article 7.4.4 del Pla General d'Ordenació Urbana. Regulació de l'ús terciari. Ús d'aparcament i garatges. Categoria Primera.   
Aquest document s'acompanya de document inicial estratègic per a la sol·licitud d'inici d'avaluació ambiental i territorial estratègica.  
  
Planejament actual, objecte i àmbit de la modificació  
El planejament vigent ve constituït pel Pla General d'Ordenació Urbana (PGOU) de Torrent, que va ser aprovat definitivament per la Resolució del Conseller d'Obres Públiques, Urbanisme i transports el 26 de gener de 1990.  
L'objecte de la modificació projectada és eliminar, en zones consolidades de sòl urbà, la limitació de distància màxima de 200 m que el PGOU vigent estableix per a fer la reserva d'aparcament en els casos en que les condicions de la parcel·la edificable no permeten que els garatges es situen en plantes baixes o soterranis de la mateixa parcel·la.  
La modificació puntual de planejament projectada afecta únicament a sòl urbà consolidat.   
Es tracta de la modificació d'un element d'ordenació detallada.  
  
  
Alternatives i justificació  
En este cas únicament s'ha presentat una alternativa de modificació del planejament. No obstant això als documents presentats es fa referència a l'alternativa 0, consistent en no modificar el planejament i mantindre una distancia màxima de 200 m per a fer la reserva d'aparcament obligatòria quan en la parcel·la edificable no siga possible tècnicament la ubicació de l'aparcament.  
S'explica en el projecte i en el document inicial estratègic que l'actual redacció del pla genera problemes complexes per la dificultat que suposa localitzar i vincular places d'aparcament en zones ja consolidades per l'edificació a altres parcel·les que, per no poder tindre places d'aparcament no podrien consolidar-se d'acord amb el planejament. Problemàtica que disminuiria amb la redacció proposada de l'article 7.4.4 de les normes del PGOU.  
  
Consultes realitzades  
D'acord amb l'informe emès per la cap de la Secció de Gestió Urbanística de data 20 d'abril de 2016, el Projecte s'ha sotmès a avaluació ambiental i territorial estratègica simplificada i s'han realitzat consultes, mitjançant providències de 22 d'abril de 2016, a les Seccions de Medi Ambient i Planejament per tal de determinar els possibles efectes del projecte en el medi ambient i el territori.   
Com a conseqüència de les consultes, s'han emès informes per la Secció de Medi Ambient el 28 d'abril de 2016 i el 2 de juny de 2016 i per la Secció de Planejament el 2 de maig de 2016.  
No s'han realitzat consultes a altres administracions perquè segons els esmentats informes emesos, la modificació de planejament projectada no te efectes ambientals sobre elements, la competència dels quals corresponga a altres administracions.  
  
Identificació i valoració dels possibles efectes en el medi ambient  
La Secció de Medi Ambient indica en el seu informe que la proposta de modificació del PGOU de Torrent no té efectes significatius en el medi ambient i en concret que:  
- No produeix increment significatiu de recursos.  
- No suposa afecció sobre elements significatius del patrimoni natural.  
- No produeix afeccions significatives en biodiversitat, geodiversitat, fauna, flora, sòl aire, soroll o factors climàtics.  
La Secció de Planejament assenyala que la proposta de modificació:  
  
- No té cap incidència en el model territorial vigent, atès que no es modifica la ordenació estructural.  
- No produeix afeccions significatives en el paisatge.  
- No es preveu que de l'aplicació del projecte es deriven o executen projectes ni activitats subjectes a avaluació d'impacte ambiental.  
- No es preveu que tinga afecció sobre el medi ambient ni incidència alguna en el desenvolupament de sectors de sòl urbanitzable, i afecta únicament el sòl urbà consolidat.  
  
Consideracions jurídiques  
Primera. L'avaluació ambiental estratègica procedeix d'acord amb allò que s'estableix en l'article 22 del Text Refós de la Llei de Sòl i Rehabilitació Urbana, aprovat pel Reial Decret Legislatiu 7/2015, de 30 d'octubre; l'article 6 de la Llei 21/2013, de 9 de desembre, d'avaluació ambiental, i l'article 46 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana.  
Segona. L'òrgan ambiental i territorial competent per a realitzar l'avaluació és en aquest cas l'Ajuntament atés que es tracta d'una modificació d'un instrument de planejament que afecta únicament l'ordenació detallada de sòl urbà, segons disposa l'article 48 de la Llei 5/2014, d'Ordenació del Territori, Urbanisme i Paisatge, segons la redacció introduïda per la Llei 10/2015, de 29 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.  
L'atribució de la funció de resoldre l'avaluació correspondria a l'alcalde en virtut de la competència residual que li atorga l'article 124.4.ñ de la Llei de Bases de Règim Local, si be les competències en matèria d'urbanisme es troben delegades pel Decret número 2249/2015, de 23 de juny, en la tinenta d'alcalde de l'Àrea de Desenvolupament Sostenible.  
Tercera. S'ha seguit la tramitació prevista als articles 50 i 51 de la Llei d'Ordenació del Territori, Urbanisme i Paisatge de la Comunitat Valenciana.  
Per tant, vistos els pronunciaments efectuats, i de conformitat amb l'informe de la cap de la Secció de gestió Urbanística de 9 de juny de 2016, dispose:  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU, Modificació de l'article 7.4.4, Regulació de l'ús terciari. Ús aparcament i garatges. Categoria primera d'acord amb els criteris de l'annexe VIII de la Llei d'ordenació del territori, urbanisme i paisatge (LOTUP) per no tindre efectes significatius sobre el medi ambient.  
  
Segon  
Publicar aquesta resolució al Diari Oficial de la Comunitat Valenciana i donar compte al Ple.  
  
Contra aquesta resolució no es pot interposar cap recurs per no ser definitiu en via administrativa, sense prejudici de que puguen utilitzar-se els mitjans de defensa que segons dret s'estimen convenients».  
  
Torrent, 11 de julio de 2016.- La regidora delegada del Àrea de Desenvolupament Sostenible: Inmaculada Amat Martínez.